1.+Suomalainen+musiikki

=﻿Suomalainen musiikki vuodesta 1809 nykypäivään=

1800-luvun kohokohdat
Suomessa taidemusiikki ei ole niin vanha keksintö kuin esimerkiksi keski-Euroopassa, eikä suomalaisia säveltäjiä tunnetakaan renessanssin ja barokin ajalta. Musiikkielämä alkoi syntymään vasta wieniläisklassisen aikakauden lopulla; vuonna 1790 perustettiin Turun Soitannollinen Seura. 1800-luvulla Suomalaisen taidemusiikin keskeiset ja oikeastaan ainoat lajityypit olivat myöhäisromantiikka ja etenkin kansallisromantiikka, jonka "johdossa" hääri Suomen tunnetuin säveltäjä Jean Sibelius. Tuohon aikaan Suomessa oli musiikin suhteen kuitenkin aika hiljaista.

1900-luvun klassinen musiikki
Ensimmäiset suomalaiset modernistit, Väinö Raitio ja Aarre Merikanto saapuivat 1920-luvulla mutta he eivät kyenneet horjuttamaan romantiikan valta-asemaa. Modernismi sai paremman otteen Suomesta 1950-luvulla ns. toisen modernismin aallon mukana jossa siirryttiin uusiin sävellystekniikoihin, esimerkiksi 12-säveljärjestelmään. Modernin taidemusiikin säveltämiseen ja analysoitiin käytettiin serialismia, sekä sointi- ja kenttätekniikoita.

1970-luku oli Suomessa yksinkertaisten ja perinteisten sävellysten, ns. karvalakkioopperoiden aikaa. Mukaan mahtui myös nuoria säveltäjiä jotka yrittivät tuoda eurooppalaista radikaalia modernismia Suomeen Korvat auki-yhdistyksen avulla. Hyviä esimerkkejä ovat säveltäjät Kaija Saariaho ja Magnus Lindberg jotka kummatkin tulivat tunnetuiksi myöhemmin 80- ja 90-lukujen aikana.

Pop-musiikki
Suomalainen pop-musiikki nosti päätään 1900-luvun ensimmäisinä vuosikymmeninä. Tanssiorkesterit alkoivat ottaa ohjelmistoonsa jazz-kappaleita ja suosittu Dallapé-yhtye oli yksi suurimmista suomalaisen haitarijazzin kehittäjistä. Heidän kokoonpanoonsa tuli "uusina" soittimina mm. saksofoni ja marimba. Dallapén tyyli koki raivokkaan suosion uudestaan 1960-luvulla, kun se esiteltiin uudestaan humppana. Se oli parodinen kierrätystyyli, jossa korostettiin Dallapén foksien iskevää rytmiä. Näillä ajoin Tapio Rautavaara levytti Reino Helismaan tekemän kappaleen "Reissumies ja kissa", josta tuli Rautavaaran ensimmäinen suuri hitti.

Iskusävelmä, eli iskelmä
Suomalainen iskelmä sai käsitteenä alkunsa vuonna 1929. Suomalaiset muusikot olivat kuitenkin tehneet levytyksiä jo lähes kolmenkymmenen vuoden ajan ennen sitä, mutta silloin ei voitu vielä puhua varsinaisesti iskelmästä, sillä siitä ei muodostunut koko kansan musiikkia. Aluksi sen kohderyhmä oli hyvinkin rajoittunut, koska esittäjät olivat 1900-luvun alussa suurimmaksi osaksi vain ns. klassisen koulutuksen saaneita taiteilijoita. Tunnetuimpia heistä olivat esimerkiksi Aino Ackte, Hjalmar Frey, Eino Rautavaara, Wäinö Sola ja Abraham Ojanperä.

Iskelmämusiikilla viitataan nykyään keski-ikäisille ja vanhemmille suunnattuun populaarimusiikkiin. Popmusiikki on periaatteessa samankaltaista helposti omaksuttavaa musiikkia kuin iskelmä, mutta nuoremmille suunnattua. Lisäksi iskelmä viittaa sellaiseen musiikkiin, johon kuuluu olennaisena osana paritanssi, kun taas popmusiikkia voi tanssia myös yksin. Iskelmämusiikin lyriikat koskevat useimmiten rakkautta ja yleensäkin ihmiselämää.

Suomen ensimmäisenä iskelmälaulajana voidaan pitää 1910- ja 1920-luvuilla suosittua J. Alfred Tanneria. Toisen määritelmän mukaan ensimmäisenä iskelmälaulajana voidaan pitää oopperalaulaja Ture Araa, jonka vuonna 1929 levytetty ”Emma” oli Suomen ensimmäinen suurhitti.

Radio
Radion merkitys oli kasvanut sota-aikana. Jokainen sotilas oli voinut kuunnella ohjelmia, ja yhä useampaan kotiin oli hankittu radio. Vuonna 1945 arvioitiin että noin puolet kansasta omisti radion kotonaan. Vuonna 1953 Yleisradio käynnisti ULA-verkon rakentamisen, joka mahdollisti toisen kanavan perustamisen. Rinnakkaisohjelman myötä musiikin määrä radio-ohjelmistossa lisääntyi huomattavasti.

1960 ja -70 -luvut
Suomessakin jyllänneen Beatles-buumin muuttuessa psykedeelisemmäksi hippiliike alkoi lyödä läpi, varsinkin 60-luvun lopulla, kun mm. Jimi Hendrix esiintyi Kulttuuritalolla Helsingissä. Vuosina 1967 ja -68 toiminutta Blues Section -yhtyettä pidetään ensimmäisenä kotimaisena yhtyeenä, joka saavutti "kansainvälisen tason". Muita menestyneitä ja nykyäänkin suuressa arvostuksessa pidettyjä yhtyeitä olivat Wigwam ja Tasavallan Presidentti, jotka edustivat progressiivisen rockin tyylisuuntaa. Suomen ensimmäiseksi hipiksi on sanottu iskelmä- ja pop-laulaja Jukka Kuoppamäkeä.

Puolestaan ensimmäisenä kaupallista suosiota nauttineena yhtyeenä ulkomailla pidetään Hurriganesia, joka keikkailee aktiivisesti nykyäänkin, joskin ainoana alkuperäisjäsenenä yhtyeessä vaikuttaa rumpalilaulaja Remu Aaltonen.

Suomalaisen pop-musiikin kulmakiveksi kutsuttu Juice Leskinen vaikutti koko suomalaiseen musiikkiskeneen vahvasti mm. lyriikoillaan, ja oli ensimmäinen pop-muusikko, joka kutsuttiin Itsenäisyyspäivän vastaanottoon Presidentinlinnaan.

Suomalaisen punkin ja "uuden aallon" kehitykseen vaikuttivat osaltaan vahvasti Ismo Alangon luotsaama Hassisen Kone, Eppu Normaali ja Popeda.

Pop-musiikki 1980-luvusta nykypäivään
Helsingin katukuvaan alkoi vuoden 1984 vaiheilla ilmaantua hieman yli kymmenvuotiaita breikkaajia. Breikkauksen, graffitin ja rapin keskenäinen yhteys yhdisti hiphop-nuoria. Rap syntyi 1970-luvun lopulla New Yorkin Etelä-Bronxissa. Suomessakin tehtiin englanninkielistä rappia, mutta suurimman huomion saivat suomenkieliset levyt. Bat & Ryydin vuonna 1989 levyttämä "Ehtaa tavaraa" oli suomen myydyin omakustanne kautta aikojen. Pääkkösten "Eläinrääkkäystä" soi samana vuonna paljon radiossa ja veti suut hymyyn. "Artistit Avohakkuita Vastaan" oli vanhempien rokkarien projekti, johon osallistuivat mm. J. Karjalainen, Ismo Alanko, Tuomari Nurmio, Aku ja Matti Syrjä, Pekka Myllykoski, Hector ja Liisa Akimoff. Heidän levytyksensä oli Talaskangas rap. Raptorin vuonna 1990 ilmestynyttä ensialbumia myytiin yli 80 000 kappaletta.

80-luvulla Suomen menestynein yhtye maailmalla oli Hanoi Rocks, jota mm. erittäin menestynyt yhtye Guns N' Roses on pitänyt esikuvanaan.

Konemusiikkitrendi käynnistyi Helsingissä vuonna 1988. Äänimaisema koostui rapin ohella "acid housen" tai "acidin" nimellä tunnetusta monotomisesti hakkaavasta, hypnoottisesta, huumaavan äänekkäästä tietokoneilla, samplereilla ja syntetisaattoreilla valmistetusta tanssimusiikista. Uudet tanssimusiikin tekijät olivat nimenomaan miksaajia eli yhdistivät useampia ääniä äänentallennuksessa.

Suosituinta kotimaista musiikkia tekee Seinäjoen tangomarkkinoilla vuonna 1995 tangokuninkaaksi valittu Jari Sillanpää, jonka esikoisalbumia on myyty 270 000 kappaletta.

Kansainvälisesti menestyneinpiin suomalaisiin yhtyeisiin kuuluu suomalaisesta mytologiasta vaikutteita ammentava Amorphis, jonka albumia "Tales from the Thousand Lakes" (1994) on myyty vuoteen 2002 mennessä 250 000 kappaletta Euroopassa ja Yhdysvalloissa.

Suomalaisessa populaarimusiikissa oli 90-luvulla monia alakulttuureita joilla ei ollut paljoakaan tekemistä toistensa kanssa.

2000-luvun alussa Suomen suosituimpia bändejä olivat esimekiksi Fintelligens, Darude, Bomfunk MC's, Nightwish ja The Rasmus. Vuonna 2006 suomalainen rockbändi Lordi voitti Kreikassa järjestetyt Euroviisut 292:lla pisteellä biisillään "Hard Rock Hallelujah". HIM ylitti ensimmäisenä suomalaisena yhtyeenä Yhdysvalloissa 500 000 myydyn levyn kultalevyrajan syyskuussa 2006, jolloin sen levyjä oli myyty maailmassa yli 4 miljoonaa kappaletta.

Bat ja Ryyd: Tule tyttö uimaan http://www.youtube.com/watch?v=3z8r0u5lq68

Pääkköset: Eläinrääkkäystä http://www.youtube.com/watch?v=irJYxnugbHc

Tuomari Nurmio: Lasten mehuhetki http://www.youtube.com/watch?v=c3AmK4Y6RcE

J. Karjalainen: Mä meen http://www.youtube.com/watch?v=61EOGKI8rEM

Hassisen Kone (Ismo Alanko): Harsoinen teräs http://www.youtube.com/watch?v=RpI50sYI0pM

Amorphis: My Kantele http://www.youtube.com/watch?v=O-P6cNDddHk&feature=related

Fintelligens: Kellareiden kasvatit http://www.youtube.com/watch?v=i0GZuktf_h4

Darude: Sandstorm http://www.youtube.com/watch?v=PSYxT9GM0fQ

Bomfunk Mc's: Freestyler http://www.youtube.com/watch?v=RpG5YuyNrqM

Nightwish: Wish I Had an Angel http://www.youtube.com/watch?v=AcyTR5mEC_E

The Rasmus: In The Shadows http://www.youtube.com/watch?v=cxL0QLvauBU

Lordi - Hard Rock Hallelujah http://www.youtube.com/watch?v=S4nIyRGVnmA

HIM: Wicked Game http://www.youtube.com/watch?v=4WA2jBMk-Pk

Lähteet: Suomalaisen arjen historia 4: Hyvinvoinnin Suomi, Weilin+Göös [|www.wikipedia.fi] [|www.veikkotiitto.fi] [|www.pomus.net]